Orbán szerint az uniós vezetők azt is világossá tették, hogy nem technikai tárgyalás lesz a válási procedúra, mert az EU-tagállamok oldaláról erős nemzeti érdekeket is figyelembe kell venni. Ezeket az Európai Bizottság nem tudja képviselni, ezért a tárgyalások főszereplője az unió oldaláról az állam- és kormányfőket tömörítő Európai Tanács lesz. A részletek kidolgozásához ugyanakkor nélkülözhetetlen a bizottság tisztviselőinek szaktudása - tette hozzá.